Petre Gigea Gorun

Născut pe data de 31,03,1930 în comuna Goicea Mică, jud. Dolj. Petre Gigea- Gorun a scris şi tipărit 47 cărţi, unele în două volume, însumând peste 20.000 pagini de versuri şi epigrame precum şi memorialistică. Cărţile sale se află inclusiv în unele biblioteci din Londra, Oxford, Cambridge (Anglia), Paris(Franţa), Milano şi Roma (Italia), Toronto(Canada), Chişinău(Republica Moldova), New York, Biblioteca Congresului S.U.A. din Washington (S.U.A.), Centre Culturale Românesti din străinătate. Îndeplineşte în prezent, funcţiile de prşedinte al Cenaclului Epigramiştilor Olteni, Director al revistei ,,Cugetul”, Vicepreşedinte al Uniunii Epigamiştilor din România. De profesie este economist. A lucrat în finanțe și diplomație. A fost primarul orașului Craiova

La moartea unui beţiv

Bucuria i-a fost mare

Când a îmbrăţişat mormântul,

Fiindcă popa la îngropare

A stropit cu… vin pământul.

El în noaptea nunţii

Supărat că n-a fost fată

E, desigur, cusurgiu,

Fiindcă ea nu-i vinovată

C-a găsit-o el târziu.

Dialog în noaptea nunţii

Am să-ţi pun o întrebare,

Fi’ndcă-acum îi este locul:

Eşti, Mărie, fată mare?”

“Apăi… cum ţi-o fi norocul.

Doi politicieni cu chelie mare

într-un show de televiziune

E de-acum un adevăr –

Explicaţie firească

Cum nici unul n-are păr

Nu pot să se păruiască.

Adam adorând-o pe Eva,

cu frunza acoperitoare

Privind-o cu încântare

Cum o întruchipase Sfântul,

Aştepta cu nerăbdare

Timpul când va bate vântul.

Copilul şi bona care îl alăptează

Sunt destul de măricel

Însă bona m-a dat gata:

Mie-mi dă ţâţă-ntr-un fel

Şi-n alt fel îi dă lui tata.

Soluţia directorului de teatru

dată administratorului, speriat

că un spectator a căzut de la balcon

Întâmplarea-i nefirească,

Procedaţi în mod discret:

Îl puneţi doar să plătească

Diferenţa de bilet.

Răspunsul elevului la

examenul de la liceul agricol

Când e timpul ce se cere,

Dacă ştii cu-adevărat,

Pentru culesul de mere?”

“Când e câinele legat.

Vara sunt căutate spray-urile contra insectelor

Doamna-aceea, cu mult har

Şi profilul de etruscă,

A primit un spray în dar…

C-au aflat că-i rea… de muscă.

Sfatul unui coleg de birou, cu experienţă

Nu dori să moară şeful,

Lasă ordinea firească,

Dar munceşte cum ţi-e cheful

Încât el să şi-o dorească.

Soţia unui pictor

abstracţionist se confesează unei

prietene

El pictează, eu gătesc,

Făcând zilnic căte-un salt

Apoi, ne ghicim, ce-a vrut

Ca să facă celălalt.

Iubeşte-ţi aproapele

(verset biblic)

Ţin deschise pleoapele

Văd şi cred şi voi credea

Aş iubi aproapele

Dar nu ştiu de-o vrea şi ea.

Categorii de sărăcie

Între clase-s bariere

Cum e cerul cu văzduhul,

Unii sunt săraci de-avere

Alţii sunt… săraci cu duhul.

Unuia născut în Zodia

Berbecului

A avut încă-un eşec

Iar gafele curg şiroaie,

Că-având zodia Berbec,

O face… mereu de oaie.

Petre Gigea-Gorun

Contents